1910 шо чекхдолуш Москохахь Цветаеван вевзира поэт а, литературин емалча а Волошин Максимилиан. ШолгӀачу шарахь иза хуьлу гӀарадаьллачу ГӀирмера волошинан «поэтийн цӀийнехь». Циггахь, Коктебелехь, 1911 шеран майхь Цветаеван вевзира Эфрон Сергей; 1912 шеран 29 январехь цара махбира Йоккха Палашёвски урамалгера Ӏийса пайхамар  варна лерина килсехь. Оццу шеран сентябрехь Маринин а, Сергейн а йоӀ хилира Ариадна (Аля). ТӀаьхьарчу шерашкахь, революци хиллалц, доьзало масийттаза аьхкенан хан яьккхира ГӀирмехь Волошинан дачехь. ТӀаьхьа мухажираллехь йолуш Цветаевас дагалоьцура, и шераш шен уггаре ирсе хан хилар: «Коктебель 1911 шеран — уггаре ирсе шо сан дахарехь, цхьанне а российн цӀийъеллачу стигло йойур яц и лепар», «Коктебель а, чехин эвланаш а — уьш ю-кха сан синан меттигаш».